Public procurement notice: Contract Award Notice
Published: 2023-04-07
Buyer: Hämeenlinnan kaupunki
Country: FI
Contract type: Services
Procedure: Open procedure
CPV classification: 48000000 | 72000000 | 79000000 | 79500000 | 79540000
Estimated value: 400000 EUR
Award criteria: The most economic tender

Technical requirements: Hämeenlinnan kaupunki (jatkossa myös hankintayksikkö / tilaaja) pyytää tarjoustanne pikatulkkauspalvelusta pikatulkkaussovelluksen kautta tämän tarjouspyynnön ja sen liitteiden mukaisesti.
Sopimuskumppaneiksi valitaan 3-4 tarjoajaa. Jos hyväksyttävissä olevia tarjouksia on vähemmän, voidaan valita 1-2 tarjoajaa. Sopimuskauden on tarkoitus alkaa, kun tilaajalla ei ole muita sopimuksia pikatulkkauspalveluista. Arvio sopimuskauden alkamisesta on loppuvuosi 2022 tai alkuvuosi 2023.
Hankintayksiköllä on oikeus tarkistaa tarjoajan tarjousasiakirjoissaan antamat tiedot ennen hankintapäätöksen tekemistä. Mikäli annetut tiedot eivät pidä paikkansa, tarjous suljetaan pois tarjouskilpailusta.
Hankinnan ennakoitu kalenterivuosittainen arvonlisäveroton arvo on noin 50 000 - 100 000 euroa. Koska pikatulkkauspalvelun tulevien vuosien tarvetta on vaikea ennakoida ja koska vuosittainen tarve voi vaihdella, voi vuosiarvo olla pienempi kuin 50 000 euroa tai suurempi kuin 100 000 euroa. Kyseessä on arvio, joka ei sido hankintayksikköä ja joka pohjautuu volyymiarvioon ennen hyvinvointialuetta. Tarjoajien tulee huomioida, että sote-uudistus tulee todennäköisesti vaikuttamaan hankinnan volyymiin riippuen erityisesti siitä, jääkö puitejärjestely 1.1.2023 tai myöhemmin kokonaisuudessaan Hämeenlinnan kaupungille vai siirtyykö osa siitä Kanta-Hämeen hyvinvointialueelle. Hankinnan volyymiin voivat vaikuttaa myös muut muutokset, kuten pandemia tai muu kriisi, joka voi lisätä tai vähentää pikatulkkauspalvelun tarvetta väliaikaisesti.
Hankintayksikkö tekee tilauksia hankintatarpeen ilmetessä ja määrärahojensa puitteissa. Hankinta ei sisällä määräostovelvoitetta hankintayksikölle.
Hankinnassa ovat optiona Hämeenlinnan kaupungin tytäryhteisöt ja 1.1.2023 alkaen tai sopimuskauden alusta alkaen Kanta-Hämeen hyvinvointialue myös muuten kuin Hämeenlinnan osalta. Hankinnan ennakoitu arvo on 400 000 euroa ja puitejärjestelyn enimmäisarvo (sisältäen optiot) on kaksi miljoonaa euroa. Hankinnan ennakoitu arvo ei sido hankintayksikköä. Puitejärjestelyn enimmäisarvo ei sido hankintayksikköä eikä Hämeenlinnan kaupungin tytäryhteisöjä eikä Kanta-Hämeen hyvinvointialuetta.
Hankinnan tavoitteena on saada tilaajan käyttöön pikatulkkaussovellus, joka on helppokäyttöinen, tietoturvallinen ja luotettava.
Hankinnan tavoitteena on myös se, että pikatulkkauspalvelu palvelee nopeasti ja luotettavasti pikatulkkausta vaativissa tilanteissa ja että pikatulkkauspalvelu palvelee vähintään niillä kielillä, joita tilaaja eniten tarvitsee.
Tarjoajille korostetaan sitä, että tarjous kannattaa jättää ajoissa (esimerkiksi 1-2 arkipäivää ennen tarjousten jättöajan umpeutumista). Hankintayksikön kokemuksen mukaan on valitettavan yleistä, että kun tarjouksen lähettäminen jätetään viimeiseen hetkeen, niin teknisestä tms. tarjoajasta johtuvasta syystä tarjouksen lähettäminen ei usein onnistukaan määräaikaan mennessä (oikeuskäytäntö on äärimmäisen tiukka siinä, että myöhästyneet tarjoukset on suljettava pois tarjouskilpailusta).
Kokonaisarvo on hankintailmoituksen julkaisuhetken mukainen arvio, joka ei sido hankintayksikköä ja joka pohjautuu volyymiarvioon ennen hyvinvointialuetta.
Sopimus on tehty 5.4.2023 Youpret Oy:n kanssa. Sopimus on tehty Semantix Finland Oy:n kanssa 24.2.2023. Sopimus on tehty Tulka Oy:n kanssa 24.2.2023.
Sopimusta ei ole tehty taloudellisten toimijoiden ryhmän kanssa, vaan kyseessä on kolmen palveluntuottajan puitejärjestely ja jokaisen palveluntuottajan kanssa on tehty erillinen sopimus.


Winner: Semantix Finland Oy
Award value: 400000
Number of bids: 4